Τονοσαλάτα με πατάτες, φασολάκια και αυγά
Η αντζούγια και η κάππαρη απογειώνουν αυτήν τη σαλάτα.
200 γρ. baby πατάτες, καλά πλυμένες και ακαθάριστες (αν δεν βρούμε, βάζουμε κανονικές, καθαρισμένες), 150 γρ. πράσινα φασολάκια, καθαρισμένα, 4 αυγά βρασμένα σφιχτά, καθαρισμένα και κομμένα στη μέση, 300 γρ. φιλέτο τόνου από βαζάκι, 15 φιλέτα αντζούγιας, διατηρημένα σε λάδι, στραγγισμένα και κομμένα στη μέση, 1 ξερό κρεμμύδι, σε λεπτές φέτες, 10-15 ντοματίνια, κομμένα στη μέση, 10-15 ελιές Καλαμών χωρίς κουκούτσι, κομμένες στη μέση, 1 κουτ. σούπας κάππαρη, ξαλμυρισμένη, 1 ματσάκι βασιλικός, ψιλοκομμένος, 2 κουτ. σούπας ξίδι από κόκκινο κρασί, 80 ml ελαιόλαδο, αλάτι, πιπέρι φρεσκοτριμμένο
Βράζουμε τις πατάτες σε αλατισμένο νερό για περίπου 40 λεπτά ή μέχρι να μαλακώσουν.Προσθέτουμε τα φασολάκια και συνεχίζουμε το βράσιμο για άλλα 5-10 λεπτά, ανάλογα με το πόσο μαλακά μάς αρέσουν.Τα στραγγίζουμε, κόβουμε τις πατάτες σε μεγάλα κομμάτια και αδειάζουμε φασολάκια και πατάτες σε βαθύ μπολ.Προσθέτουμε το κρεμμύδι, τα ντοματίνια, τις ελιές, την κάππαρη, τον βασιλικό, το ξίδι, το ελαιόλαδο και αλατοπίπερο και ανακατεύουμε.Βάζουμε από πάνω τον τόνο, τις αντζούγιες και τα αυγά, πασπαλίζουμε με φρεσκοτριμμένο πιπέρι και σερβίρουμε.
Πατάτες,Τόνος,Φασολάκια